
Bucureşti, 23 noiembrie 2015

RAPORT COMUN

asupra propunerii legislative privind modificarea şi completarea O.U.G. nr.195/2002 privind circulaţia pe drumurile publice, republicată, cu modificările şi completările ulterioare


În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, cu propunerea legislativă privind modificarea şi completarea O.U.G. nr.195/2002 privind circulaţia pe drumurile publice, republicată, cu modificările şi completările ulterioare, trimisă Comisiei juridice, de disciplină şi imunităţi, Comisiei pentru industrii şi servicii şi Comisiei pentru transporturi şi infrastructură cu adresa Plx nr.31/2015 din 9 februarie 2015 şi înregistrată cu nr.4c-11/103 din 10 februarie 2015, nr.4c-3/321/2015 şi nr.4c-26/14/2015 din 10 februarie 2015.


Potrivit dispoziţiilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins proiectul propunerii legislative, în şedinţa din 05.02.2015.


Consiliul Legislativ a avizat favorabil proiectul de lege, cu observaţii şi propuneri, conform avizului nr.592/21.05.2014.

Guvernul, prin adresa nr.2114/22.10.2014 nu susţine adoptarea propunerii legislative
Propunerea legislativă are ca obiect de reglementare modificarea şi completarea art.71 din O.U.G. 195/2002 privind circulaţia pe drumurile publice, republicată, cu modificările şi completările ulterioare, în sensul exceptării maşinilor şi utilajelor autopropulsate utilizate în lucrările agricole “în vederea deplasării şi traversării drumurilor publice în parcelele agricole” de la accesul şi deplasarea pe drumurile naţionale.

Prevederile legale actuale reglementează modalitatea de deplasare a maşinilor şi utilajelor autopropulsate utilizate în lucrări agricole, precum şi obligaţiile autorităţilor publice locale şi ale conducătorilor unor astfel de vehicule.

Totodată, precizăm faptul că art.32 alin.(2) lit.c) din acelaşi act normativ stabileşte în mod explicit şi limitativ categoriile de autovehicule autorizate să utilizeze semnalele speciale de avertizare cu lumină galbenă, având la bază necesitatea asigurării şi menţinerii pe drumurile publice a siguranţei şi fluenţei traficului rutier.

În condiţiile în care maşinile şi utilajele agricole se deplasează pe drumurile publice cu viteză redusă, iar valorile de trafic sunt în continuă creştere, autorizarea utilizării semnalelor speciale de avertizare cu lumină galbenă de către aceste vehicule sau de către alte vehicule însoţitoare nu se justifică.

Membrii Comisiei pentru transporturi şi infrastructură au examinat propunerea legislativă în şedinţa din 03.06.2015. La lucrările comisiei au fost prezenţi 22 de deputaţi, din totalul de 220 membrii ai comisiei.


Membrii Comisiei pentru industrii şi servicii au examinat propunerea legislativă în şedinţa din 22.09.2015. La lucrările comisiei au fost prezenţi 16 de deputaţi, din totalul de 18 membrii ai comisiei. 

Membrii Comisiei juridice, de disciplină şi imunităţi au examinat propunerea legislativă în şedinţa din 23.11.2015. La lucrările comisiei au fost prezenţi 20 de deputaţi, din totalul de 26 membrii ai comisiei.

În urma dezbaterilor, membrii celor trei Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative privind modificarea şi completarea O.U.G. nr.195/2002 privind circulaţia pe drumurile publice, republicată, cu modificările şi completările ulterioare.


În raport cu obiectul şi conţinutul său, proiectul de lege face parte din categoria legilor organice. 

                      PREŞEDINTE,                                                SECRETAR,

      Bogdan Liviu CIUCĂ                             Sorin-Constantin STRAGEA  
                 VICEPREŞEDINTE,                                           SECRETAR,

      Marin GHEORGHE                                    Radu Bogdan ŢÎMPĂU
                     PREŞEDINTE,                                                 SECRETAR,

             Mihai LUPU                                              Constantin GALAN

Consilier parlamentar: Niculina Badea

Consilier parlamentar: Cristina Donea

Consilier parlamentar: Ioan Bivolaru

Consilier parlamentar: Ana Maria Schaer

Bucureşti, 23 noiembrie 2015

BIROUL PERMANENT

AL CAMEREI DEPUTAŢILOR

Vă înaintăm, alăturat, RAPORTUL COMUN asupra propunerii legislative privind modificarea şi completarea O.U.G. nr.195/2002 privind circulaţia pe drumurile publice, republicată, cu modificările şi completările ulterioare, trimisă Comisiei juridice, de disciplină şi imunităţi, Comisiei pentru industrii şi servicii şi Comisiei pentru transporturi şi infrastructură cu adresa Plx nr.31/2015 din 9 februarie 2015 şi înregistrată cu nr.4c-11/103 din 10 februarie 2015, nr.4c-3/321/2015 şi nr.4c-26/14/2015 din 10 februarie 2015.

În raport cu obiectul şi conţinutul său, proiectul de lege face parte din categoria legilor organice. 

                      PREŞEDINTE,                                                SECRETAR,

      Bogdan Liviu CIUCĂ                            Sorin-Constantin STRAGEA  

                 VICEPREŞEDINTE,                                           SECRETAR,

      Marin GHEORGHE                                    Radu Bogdan ŢÎMPĂU

                     PREŞEDINTE,                                                 SECRETAR,

             Mihai LUPU                                              Constantin GALAN

TABEL COMPARATIV

	Nr.

crt.
	O.U.G. nr.195/2002, republicată
	Propunerea legislativă
	Observaţii

	
	Art.71. - (1)Sunt interzise accesul şi deplasarea vehiculelor cu tracţiune animală, a maşinilor şi utilajelor autopropulsate utilizate în lucrări de construcţii, agricole şi forestiere, a animalelor de povară, de tracţiune sau de călărie, precum şi a animalelor izolate sau în turmă pe drumurile naţionale, în municipii şi pe drumurile la începutul cărora există indicatoare de interzicere a accesului.
	Alin.(1) al art.71 se modifică şi va avea următorul cuprins:

Art.71. - (1)Sunt interzise accesul şi deplasarea vehiculelor cu tracţiune animală, a maşinilor şi utilajelor autopropulsate utilizate în lucrări de construcţii, forestiere, a animalelor de povară, de tracţiune sau de călărie, precum şi a animalelor izolate sau în turmă pe drumurile naţionale, în municipii şi pe drumurile la începutul cărora există indicatoare de interzicere a accesului.
	

	
	0
	La art.71, după alin.(1) se introduce un nou alineat, alin.(11), cu următorul cuprins:

(11) Fac excepţie de la prevederile alin.(1) maşinile şi utilajele autopropulsate utilizate în lucrări agricole în vederea deplasării şi traversării drumurilor publice în parcelele agricole, cu condiţia însoţirii acestora de autovehicule dotate cu semnale speciale de avertizare cu lumină galbenă.”
	


